
Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 61  / 20  februarie 2017 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra  Legii pentru modificarea și completarea Legii nr.95/2006 privind reforma în domeniul sănătății, aflată în procedură de reexaminare, ca urmare a cererii Președintelui României, trimisă Comisiei pentru sănătate şi familie spre dezbatere, în fond, cu adresa nr. Plx 881/2015/2016  din 10 octombrie 2016.
În raport cu obiectul şi conţinutul reglementării, inițiativa legislativă face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu

Parlamentul  României

Camera Deputaţilor
Comisia pentru Sănătate şi Familie                      Nr. 4c-8/ 61  / 20  februarie 2017
RAPORT 

asupra cererii de reexaminare a Legii pentru modificarea și completarea Legii nr.95/2006 privind reforma în domeniul sănătății
În temeiul dispoziţiilor art.137 din Regulamentul Camerei Deputaţilor, republicat, Comisia pentru sănătate şi familie a fost sesizată, spre dezbatere în fond, cu cererea de reexaminare a Legii pentru modificarea și completarea Legii nr.95/2006 privind reforma în domeniul sănătății, trimisă cu adresa nr. Plx 881/2015/2016 din 10 octombrie 2016.
Legea are ca obiect de reglementare modificarea şi completarea Legii nr.95/2006 privind reforma în domeniul sănătăţii, republicată, în vederea transpunerii unor reglementări europene din domeniul sănătăţii în legislaţia naţională.

În conformitate cu dispozițiile art.77 alin.(2) din Constituția României, Președintele României a formulat cererea de reexaminare asupra legii transmise spre promulgare pe motivul că unele dintre dispozițiile proiectului referitoare la recunoașterea calificărilor profesionale sau dreptul de stabilire a lucrătorilor contravin reglementărilor europene in domeniu.
Senatul, în calitate de primă Cameră sesizată cu cererea de reexaminare, a respins legea în şedinţa din 5 octombrie 2016.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională. 

 În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 15 februarie 2017. La lucrările comisiei au fost prezenţi 19 deputaţi din totalul de 19 membri.
 La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu, secretar de stat la Ministerul Sănătății.
           La întocmirea prezentului raport Comisia a avut în vedere :
· punctul de vedere al Ministerului Sănătății  (nr. ACP840 din 18.05.2016 transmis Comisiei în data de 26 octombrie 2016).

În urma dezbaterilor, Comisia pentru sănătate şi familie a  hotărât, cu unanimitate de voturi, respingerea Legii pentru modificarea și completarea Legii nr.95/2006 privind reforma în domeniul sănătății (Plx 881/2015/2016) ca fiind rămase fără obiect datorită faptului că dispozițiile europene privind recunoașterea calificărilor profesionale, libera circulație a lucrătorilor, recunoașterea reciprocă a diplomelor și certificatelor referitoare la exercitarea profesiunii de farmacist, medic dentist sau medic  au fost deja transpuse prin Ordonanța de urgență a Guvernului nr.45/2016 pentru modificarea și completarea Legii nr.95/2006 privind reforma în domeniul sănătății, publicată în Monitorul Oficial al României, Partea I nr.684 din 2 septembrie 2016.
În raport cu obiectul şi conţinutul său, iniţiativa legislativă face parte din categoria legilor ordinare . 
              PREŞEDINTE,                                         SECRETAR,

        Conf.Dr.Florin Buicu                


Dr.Vass Levente
Gheorghe Marinescu – şef birou
Întocmit, 
Florin Danciu – consilier  parlamentar

